Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 874

2. A 2007–2009 közötti idõszak folyamán a Közösség pénzügyi támogatást nyújt Bulgáriának a leszerelési erõfeszítések támogatására és a Kozloduj Atomerõmû 1–4. blokkjának leállításából és leszerelésébõl eredõ következmények kezelésére. A támogatás egyebek mellett a következõkre terjed ki: a Kozloduj Atomerõmû 1–4. blokkjának leszerelését támogató intézkedések; a közösségi vívmányokkal összhangban álló környezeti rehabilitációt; a hagyományos bolgár energiatermelési, -szállítási és -elosztási ágazatok modernizációját; az energiahatékonyság javítását a megújuló energiaforrások felhasználásának ösztönzését, valamint az energiaellátás biztonságának javítását célzó intézkedések. A 2007–2009 közötti idõszakra vonatkozóan a támogatás kötelezettségvállalási elõirányzatokban meghatározott összege 210 millió EUR (2004-es árakon számítva), amelyet egyenlõ, 70 millió EUR-s (2004-es árakon számítva) éves részletekben kell folyósítani. A támogatás egészben vagy részben az Európai Újjáépítési és Fejlesztési Bank által kezelt Kozloduj Nemzetközi Leszerelési Támogatási Alapnak nyújtott közösségi támogatásként bocsátható rendelkezésre.

Source: https://magyarkozlony.hu/hivatalos-lapok/830d9fb6119bb6005a55ef1d1bc87847e08cec40/dokumentumok/80a2d7c753debc655856b19a2846049d7011826b/letoltes